**Helsingin muslimit ry** on vuonna 2010 perustettu sunnimuslimien yhdistys. Se jatkaa Islamin Aika ry:n toimintaa ja on rekisteröity uskonnolliseksi yhdyskunnaksi vuonna 2012. Yhdistyksen perjantairukouksissa saarnoja on arabiaksi ja suomeksi. Helsingin Muslimit järjestää suomenkielisiä oppitunteja ja luentoja sekä miehille että naisille. Roihuvuoresta Malmille muuttaneessa moskeijassa puhutaan etenkin suomea, sillä suuri osa runsaasta sadasta jäsenestä on islamiin kääntyneitä suomalaisia.

Opillinen suuntaus ja suhde terrorismiin
----------------------------------------

Yhdistys edustaa sunni-islamin hanbalilaista koulukuntaa ja on lähellä saudi-arabialaista wahhabismia ja salafismia. Yhdistyksen ylläpitämä moskeija on saanut "radikaalimoskeijan" maineen, koska Suomesta Syyriaan ja Irakiin Isisin riveihin lähteneissä on ollut siellä käyneitä henkilöitä.

### Suhde terrorismiin

Kotisivuillaan Helsingin muslimit ilmoittavat tuomitsevansa terrorismin sen kaikissa muodoissa. Helsingin Muslimit tuomitsevat myös Isisin toiminnan eivätkä tue tai kannata sen ideologiaa. KRP:n esitutkintamateriaalista paljastui, että *Katiibat al-Muhajireen* -terroristiryhmittymään Syyriaan lähteneet miehet tutustuivat toisiinsa Roihuvuoren moskeijassa. KRP:n mukaan myös moskeijan yhdyskunnan puheenjohtaja nimettiin yhdeksi radikalisoituneista henkilöistä. Kyseinen mies eteni myöhemmin myös imaamiksi moskeijassa. 

### Bilal Philips

Yhdyskunnan kotisivuilla on julkaistu jamaikalaisen saarnaajan Bilal Philipsin luentoja. Yhdysvalloissa Philips on mustalla listalla, koska hänellä epäillään olevan yhteyksiä terrorismista epäiltyihin. Philipsiltä on estetty pääsy moniin maihin kuten Britanniaan, koska hänen radikalisminsa on katsottu haitalliseksi.

Katso myös
----------

* Luettelo Suomen islamilaisista yhteisöistä

Lähteet
-------

1. ↑  Helsingin Muslimit *Uskonnot Suomessa*.  16.9.2022. Uskonnot.fi. Viitattu 23.2.2023.
2. ↑  Salminen Reeta & Pietarinen, Eetu: Käännynnäisten moskeija: Roihuvuoressa vieras saa lahjaksi mustan kaavun *Yle Uutiset*.  28.10.2015. Viitattu 23.2.2023.
3. ↑  Malkki, Leena & Saarinen, Juha: *Jihadistinen liikehdintä Suomessa*, s. 76. Sisäministeriö, 2019. ISBN 978-952-324-254-8.
4. ↑  Juntunen & Martikainen & Sakaranaho 2008, s. 74–76.
5. ↑  Kanta terrorismiin Helsingin Muslimit. Viitattu 23.2.2023.
6. ↑  Mattinen, Johanna: Suomalaiskäännynnäisten radikalisoituminen tapahtui helsinkiläisessä moskeijassa - "Olimme joukko suomalaisia fundamentalistimuslimeja" *Iltalehti*.  8.11.2017. Viitattu 23.2.2023.
7. ↑  Literature, Audios and videos in English. Bilal Philips lectures from web Helsingin Muslimit. Viitattu 23.2.2023.
8. ↑  Zidan, Aishi: Kiistelty saarnamies aloitti Suomen-vierailunsa *Helsingin Sanomat*.  30.3.3014. Viitattu 23.2.2023.
9. ↑  Townsend, Mark: Stockholm bomber's mosque website carries links to extremist preacher *Guardian*.  19.12.2020. Viitattu 23.2.2023.

Kirjallisuutta
--------------

* Juntunen, Marko & Martikainen, Tuomas & Sakaranaho, Tuula (toim.): *Islam Suomessa. Muslimit arjessa, mediassa ja yhteiskunnassa*. Helsinki: Suomen kirjallisuuden seura, 2008. ISBN 978-952-222-027-1.

Aiheesta muualla
----------------

* Helsingin muslimien kotisivut